[{"text_idx": "#000000", "text": "Mae alga\u0302u gwyrddlas yn ffenomenon naturiol sydd wedi digwydd yn Llyn Tegid ers blynyddoedd lawer. Mae\u2019n ymddangos yn bennaf yn ystod cyfnodau o dywydd braf, poeth a gellir ei adnabod yn hawdd o\u2019r llysnafedd lliw gwyrdd llachar sy\u2019n arnofio ger lannau\u2019r llyn."}, {"text_idx": "#000001", "text": "Mae alga\u0302u gwyrddlas yn wenwynig i bobl ac anifeiliaid, a gall cyswllt a\u0302\u2019r croen, neu amlynciad achosi salwch ysgafn i ddifrifol. Mae\u2019r symptomau\u2019n cynnwys:"}, {"text_idx": "#000003", "text": "Mae\u2019r alga\u0302u yn hynod beryglus i gw\u0302n a da byw, a gallant fynd yn ddifrifol neu\u2019n angheuol wael yn gyflym iawn."}, {"text_idx": "#000005", "text": "Mae ein ti\u0302m o Wardeniaid y Llyn yn monitro amodau dw\u0302r y llyn yn agos iawn, yn enwedig yn nhymor yr haf pan mae blodau algaidd gwyrddlas yn fwyaf tebygol o ddigwydd."}, {"text_idx": "#000006", "text": "Pan fydd blw\u0302m algaidd gwyrddlas wedi\u2019i ganfod neu\u2019n cael ei amau, mae rhybuddion diogelwch amlwg yn cael eu gosod o amgylch y llyn, yn ogystal a\u0302\u2019r rhybuddion diogelwch trwy gydol y flwyddyn. Argymhellir yn gryf fod defnyddwyr y llyn yn darllen yr hysbydiad diogelwch cyn dechrau ar unrhyw weithgareddau dw\u0302r."}, {"text_idx": "#000007", "text": "Ein cyngor yw peidio a\u0302 mynd i mewn i\u2019r dw\u0302r tra bo\u2019r alga\u0302u yn bresennol. Er fod y llysnafedd fel arfer yn fwy amlwg ar y glannau, gall y tocsinau fod yn bresennol drwy\u2019r llyn i gyd."}, {"text_idx": "#000008", "text": "Os ydych chi\u2019n ansicr, neu os nad yw\u2019r dw\u0302r yn glir fel grisial, byddwch yn ofalus a chadwch allan o\u2019r dw\u0302r."}, {"text_idx": "#000009", "text": "Mae rhagor o wybodaeth am risgiau iechyd alga\u0302u gwyrddlas ar gael ar wefan GIG Cymru."}, {"text_idx": "#000011", "text": "Beth ddylech chi ei wneud os ydi hi\u2019n debygol eich bod wedi dod i gysylltiad ag alga\u0302u gwyrddlas?"}, {"text_idx": "#000014", "text": "Dylid hysbysu Wardeniaid Llyn Tegid ar unwaith os y gwelwch unrhyw dystoliad o alga\u0302u gwyrddlas yn y llyn drwy ymweld a\u0302 Swyddfa\u2019r Blaendraeth neu alw 01678 520 626."}]